ming030890/wiki-yue-high-quality huggingface dataset:
歐洲中部時間

歐洲中部時間（英文：Central European Time，簡寫 CET，又簡稱中歐時間）係一個時區，時間定義係UTC+1，即係快協調世界時一個鐘。使用國家包括大部分歐洲國家，呢啲國家全部都有夏令時間，夏令時間係UTC+2，叫歐洲中部夏令時間。
部分北非國家亦都會用一樣嘅時區，但佢哋叫呢個時區做西非時間。

使用範圍
截至2020年，正式使用歐洲中部時間嘅地區包括：（按粵拼排序）
阿爾巴尼亞
北馬其頓
比利時
波黑
波蘭
塞爾維亞
丹麥
德國
法國
科索沃
克羅地亞
黑山
匈牙利
意大利
列支敦士登
盧森堡
馬爾他
摩納哥
尼德蘭
挪威
安道爾
奧地利
西班牙
瑞典
瑞士
斯洛伐克
斯洛文尼亞
聖馬力諾
捷克
呢啲地區每年夏季都會轉用歐洲中部夏令時間。
非洲西部時間同歐洲中部時間嘅定義一樣，都係 UTC+1，但係冇分冬令夏令時間。使用非洲西部時間嘅國家之中，阿爾及利亞、摩洛哥、同突尼西亞亦會叫自己用嘅時區做「歐洲中部時間」，但係呢啲國家地理上喺非洲，亦唔會跟歐洲轉夏令時間。

歷史
1884年：塞爾維亞開始用CET。
1890年：而家嘅克羅地亞同匈牙利（奧匈帝國嘅一部分）開始用CET。
1891年：而家嘅捷克共和國（奧匈帝國嘅一部分）開始用CET。
1893年4月1號：統一咗嘅德意志帝國、意大利同馬耳他，而家奧地利嘅地區開始用CET。
1894年：瑞士從UTC+3轉換為CET，列支敦士登引入咗CET，丹麥採用CET。
1895年：挪威採用CET。
1900年：瑞典採用CET。
1904年：盧森堡引入咗CET，但1918年冇再用。
1914年：阿爾巴尼亞採用CET。
1914-1918年：第一次世界大戰期間，所有嘅德國佔領區實施咗CET。
1920年：立陶宛採用CET（1940年廢止）。
1922年：波蘭採用CET。
1940年：喺德國佔領之下，荷蘭由UTC + 00：20切換到CET，比利時由世界標準時間+00：00切換到CET，盧森堡由世界標準時間+00：00切換到CET，法國喺1891年3月14號採用巴黎時間，再喺1911年3月9號採用格林威治嘅標準時間，西班牙亦改用CET。
第二次世界大戰之後，摩納哥，安道爾同直布羅陀實施CET。

同地方平時嘅差異
歐洲各地冬令時區同地方平時嘅差異。
歐洲中部時間有樣嘢有啲怪，就係佢覆蓋嘅地域勁闊，闊到包括咗唔少按照太陽時間或者地方平時根本唔應該擺入 UTC+1 嘅地區。最出名嘅例子包括法國同西班牙。法國同西班牙大部分地方都喺英國嘅西南偏南，理論上應該跟英國行同一個時區，但因為歷史原因跟咗歐洲中部時間。事緣世界各地採用以格林尼治時間為基準，再加減整數鐘頭嘅時區系統，其實係二十世紀初先開始。跟住第二次世界大戰爆發，法國俾德國佔領咗所以跟咗德國時間，西班牙獨裁者佛朗哥又同納粹德國獨裁者希特拉老友所以又跟埋德國時間。但打完仗，啲獨裁者死埋之後，法國同西班牙冇轉返更接近自己太陽時間嘅 UTC，一直留咗喺歐洲中部時間。
喺使用歐洲中部時間嘅地方之中，地方平時快過歐洲中部時間超過半個鐘嘅地方好少，只有挪威東北、瑞典東北、波蘭東部、塞爾維亞東部、北馬其頓東部。

位於 UTC+1 相應嘅經線以外，但用緊歐洲中部嘅時間嘅地區
呢啲區域係位於東經7°30'以西或者東經22°30'以東（「物理上」屬於其他時區）：
喺西經22°30′同埋西經7°30′之間嘅區域（物理上嘅UTC-1）
非洲時區地圖，紅色係非洲西部時間，時區定義同歐洲中部時間一樣
西班牙內陸嘅最西端（加利西亞，例如拉科魯尼亞市）；菲尼斯特雷角（Cape Finisterre）同加利西亞（Galicia）係位於東經9°18′附近嘅點，呢兩個城市係西班牙嘅最西端。
挪威揚·馬延島（Jan Mayen）係位於呢個區域入面，向西延伸至菲尼斯特雷角（Cape Finisterre），佢嘅西端為西經9°5′，東端為西經7°56′。
如果計埋非洲西部時間，摩洛哥西部同西撒哈拉都屬於呢一類。
喺西經7°30′同埋東經7°30′之間嘅區域（物理上嘅UTC±0）
安道爾
比利時
法國，除咗內陸上兩個最分開嘅最東端嘅部分例外，一個沿住阿爾薩斯東部，包括咗斯特拉斯堡同阿爾卑斯濱海省嘅部分地區，以及科西嘉島 。
德國最西端嘅地區，包括咗薩爾布呂肯市、杜塞爾多夫市、科隆市、亞琛市同特里爾市。
意大利最西端嘅地區，包括奧斯塔山谷嘅奧斯塔市同皮埃蒙特嘅庫尼奧市。
盧森堡
摩納哥
荷蘭
挪威嘅最西端，包括卑爾根同斯塔萬格市
西班牙，除咗內陸嘅最西端（睇返上文）同加那利群島
直布羅陀
瑞士西過伯恩啲埞（包括伯恩），仲包括唔少城市，例如巴塞爾、日內瓦、洛桑同弗里堡。
大部分嘅阿爾及利亞嘅城市，包括首都阿爾及爾
喺東經22°30′同埋東經37°30′之間嘅區域（物理上嘅UTC+2）
北馬其頓嘅最東端，包括斯特魯米察市
塞爾維亞嘅最東端，佢係位於皮羅特地區，包括皮羅特市，以及波爾區嘅最東端。
匈牙利同埋斯洛伐克嘅最東端，分別同烏克蘭嘅橫貫喀爾巴阡州（Zakarpattia Oblast）接壤，位於匈牙利嘅瓦沙羅什瑙梅尼市嘅東面–烏克蘭嘅烏日霍羅德（均為東經22°18′）線。
波蘭嘅最東端，包括魯布林同比亞韋斯托克等城市
瑞典嘅東北部，喺北博滕省，包括加利克斯同哈帕蘭達等城市
挪威嘅東北部，位於芬蘭北部，同芬馬克郡大致吻合。挪威最東端嘅小鎮瓦德（Vardø）位於東經30°51′，位於最東端，甚至位於中央子午線（UTC + 02：00）嘅東部，即係伊斯坦布爾同亞歷山大嘅東部。
歐洲中部時間（UTC+1 / +2）同莫斯科時間（UTC+3）有兩個接壤地點：挪威、俄羅斯邊界，同埋波蘭、白俄羅斯邊界。每年冬天，過呢啲陸路邊界校鐘時需要褪兩個鐘頭（夏季為一個鐘）。
橫琴新區

橫琴新區係中國廣東珠海一個功能區，面積106.46平方公里，人口0.69萬。
橫瀾燈塔

橫瀾燈塔又叫橫瀾島燈塔（英文：Waglan Lighthouse），係喺香港蒲台群島橫瀾島嘅瀾尾嘅燈塔，1893年5月9號啟用，已成為法定古蹟。而家由海事處管理。
橫竹翔

橫竹翔（1989年8月30號—）係日本足球員，司職中場，效力過廣島三箭，及鳥取飛翔。
橫紋肌溶解症

橫紋肌溶解症（英文：Rhabdomyolysis，讀音：[ˌræbdɵmaɪˈɒlɨsɪs]）係人體肌肉細胞壞死嘅一種疾病。受損嘅肌肉細胞釋放出崩壞後嘅產物入咗血流，部分例如肌紅蛋白嘅物質會對腎造成損害，導致腎衰竭。症狀包括肌肉疼痛、嘔吐、意識混亂，症狀嘅嚴重性係睇肌肉受損嘅程度同埋係咪發生腎衰竭。肌肉受損可以由外部原因導致，例如車禍受傷、過度鍛煉、藥物副作用、毒品酒精成瘾、感染等等。有啲人因為遺傳嘅原因會有較高嘅橫紋肌溶解症發病率。通常用血尿檢查診斷，治療方法主要係通過大量嘅靜脈滴注，再嚴重啲嘅要做洗腎。
對於災難事故（地震、爆炸等）入面發生嘅橫紋肌溶解症同併發症就需要特別重視，地震區域嘅醫療救援工作係需要專業嘅技能同設備。呢個病最早喺20世紀有相關嘅記載。1941年嘅倫敦大轟炸令人發現咗呢個病嘅機制。連馬都會因為一啲原因有呢個病。

致病原因
橫紋肌溶解症嘅成因有好多，例如固定嘅姿勢壓迫肌肉、過度嘅運動、高壓電擊、全身痙攣、毒蟲咬傷、辣嚫或者俾重物壓傷，食咗邋遢嘅海鮮，尤其係龍蝦仔，同埋一啲藥物嘅不良反應等都有可能造成橫紋肌溶解症。

致病機制
橫紋肌由於以上原因受到大面積損傷破裂之後，會釋放出大量鉀離子，好快噉入咗血液嘅鉀離子會造成肌肉細胞壞死，大量肌球蛋白溶解咗入血而導致嚴重嘅影響，就好似：
直接傷害腎小管嘅表皮細胞
做成腎臟本身嘅血管收缩
將來好容易喺腎小管裡面形成结晶而阻塞腎小管
最後會引起急性腎功能衰竭，嚴重嘅要終生洗腎，甚至死亡。
橫膈膜

橫膈膜，俗寫橫隔膜，係哺乳動物一層骨骼肌薄膜，延展到肋骨底部，將胸腔同腹腔隔開，透過收縮同放鬆幫個肺唞氣。
橫琴

橫琴係打橫玩嘅樂器，係中樂一種，當中有古琴、古箏。而相反既叫豎琴，打棟彈嘅琴。
李在真

李在真，係大韓民國嘅一個男藝人同埋歌手。
李在允

李在允，係大韓民國嘅一個男藝人同埋歌手。
李在元

李在元（韓文：이재원，1980年4月5號—）又譯李載沅，係韓國男歌手同DJ，男團H.O.T.同JTL前成員，目前以「J-Want」嘅名義活躍響DJ界。

生平
李在元1980年4月5號響韓國漢城（即依家首爾）江南區出世，畢業於首爾明元初等學校、水西中學校同埋首爾機械高等學校。15歲個年跟住老友文熙俊一齊去SM娛樂參加選拔，過關後成為作曲家劉英振嘅舞者兼且接受訓練，響1995年以男團H.O.T.嘅成員身份出道，係H.O.T.年紀最細嘅成員。
2001年H.O.T.解散後，佢同成員張佑赫、安勝浩組成新男團JTL，不過JTL響2003年解散。2004年畢業於京畿大學大眾傳播系。
2005年，李在元發行第一張大碟《Vol. 1 - No Pain, No Gain》，正式開始個人音樂事業。2007年，發行第二張個人大碟《Lee Jae Won Vol. 1.5》，不過兩張大碟成績都唔太理想。2008年，佢畀人指控強姦並畀人拉咗，三個鐘後指控畀人撤銷，但呢件事已經令佢出唔到第三張大碟。2009年入伍，響首爾龍山區韓國國防部服兵役，響2011年3月7號退伍，退伍當日H.O.T成員文熙俊、安七炫、張佑赫、安勝浩都到場祝賀。
2012年，佢響中國發行第三張個人大碟《It's The Time》，得到中國歌迷嘅熱烈歡迎。
2014年4月，李在元畀證實患上甲狀腺癌，由於癌症只係響初期階段，做手術同埋接受治療後已經好返。
2017年開始以「J-Want」嘅名義活躍響DJ界。
2018年同H.O.T成員文熙俊、安七炫、張佑赫、安勝浩同台演出，係成員相隔17年再次同時間一齊現身。
李圭完

李圭完（韓文：이규완；1862年11月15號—1946年12月15號）係大朝鮮國同大韓帝國政治人，哲學家，朝鮮世宗第五仔臨瀛大君嘅15世孫。參與過1884年甲申政變。
佢俾韓國人視為親日派。
1862年佢喺漢城纛島出世，係一個木材商嘅第二仔。17歲開始跟朴泳孝。1883年佢俾朴泳孝同徐載弼提拔去日本戶山陸軍下士官學敎留學，1884年畢業。
李在勇

李在勇，係大韓民國嘅一個男藝人同埋演員。
李耀滋

李耀滋（Yao Tzu Li，1914年—2011年8月14號）係美籍華裔物理學家、工程師，佢係一位流體力學專家。

生平
1934年畢業於北平大學，1937年獲國立中央大學工學院機械特別班（即航空工程系；中央大學1949年喺大陸改名做南京大學，1962年喺台灣復校，航空系後來組建為而家嘅西北工業大學）碩士學位。抗戰期間作為建廠總工程師主持建造中國第一個飛機發動機製造廠——大定航空發動機廠。並到美國麻省理工學院留學，獲博士學位。做過麻省理工學院教授、發明創新中心主任。喺MIT工作嘅同時，先後創立三間企業：Dynisco公司、Setra公司同埋Y.T.Li公司。美國國家工程院院士、全美華人協會主席。
李耀滋喺2011年8月14號過身，終年97歲。

著書
《有啟發而自由（- 從中國私塾到美國發明家企業家院士的北京人）》
《Education in Creative Engineering》；1970年7月。
《Freedom and Enlightenment: My Life As An Educator/Inventor In China and the United States》；2003年1月。
《Technological Innovation in Education and Industry》；1980年8月。
李群華

李群華，香港親中派政治人，香港再出發大聯盟發起人之一。
李翰祥

李翰祥（1926年4月18號—1996年12月17號），係香港電影導演，遼寧錦西出世，北京過身。佢響上海戲劇專科學校學戲劇電影，1948年由上海搬去香港住，避開共產黨，佢拍過唔少國語片。
李羣

係李羣嘅例子，同環面同胚。
喺數學入面，一個李羣（以Sophus Lie命名）係一個實或者複可微流形，佢同時係一個群，而且群嘅運算（乘法同逆元）都係可微函數。李羣呢個概念對物理、幾何同數學分析都好重要，因爲佢可以描述「無限細嘅」對稱。李羣係喺1870年由Sophus Lie定義嘅，用嚟研究微分方程嘅對稱性。
雖然歐幾里得空間係一個實李羣（用向量加法作爲群嘅運算），但係典型嘅李羣例子係一啲可逆矩陣群，例如 SO(3)，由三維空間入面嘅旋轉組成。下面有更多李羣嘅例子。

分類
我哋可以用代數性質將李羣分類，例如簡單、半簡單、可解、零冪、阿貝爾等等，或者用拓撲性質，例如連通同緊緻。

同態同同構
如果 G 同 H 係李羣，咁一個李羣同態  就係一個群同態，佢同時係一個可微函數（可以證明其實只需要要求佢係連續函數）。李羣同態嘅複合都會係返一個李羣同態，所以李羣同李羣同態形成一個範疇。如果存在一個由 G 去 H 嘅雙射李羣同態，佢嘅反函數都係李羣同態嘅話，我哋就話 G 同 H 係同構嘅。

李羣對應嘅李代數
對每一個李羣，我哋可以幫佢對應一個李代數，呢個李代數可以完全記錄個李羣嘅局部結構。
首先，我哋定義咗左不變向量場先：對任何嘅 ， 係一個由  打返去自己到嘅微分同胚，一個向量場  符合  就叫做左不變向量場喇。
喺一個可微流形上面，所有向量場組成一個李代數（用李括號），係李羣上面（記得李羣都係一個可微流形），左不變向量場形成咗一個子李代數，呢個就係 G 對應嘅李代數喇，通常會用哥特體嘅 g 嚟表示（）。呢個李代數  係有限維嘅（事實上，佢嘅維度同流形 G 嘅維度一樣），所以我哋可以嘗試進行分類。分類  對理解 G 都有幫助，李羣同李代數嘅表示論就係例子。
每一個李羣同態  都會誘導一個李代數同態 ，而  呢個對應其實係一個函子嚟。
對  入面每一個左不變向量場 v 我哋都可以定義一條積分曲線 ，符合微分方程
同埋以下呢個性質：
正因爲呢個性質，c 又叫單參數子羣。亦都因爲呢個性質好似指數函數嘅性質，我哋定義
.
呢個指數函數係由李代數  打去李羣 G 嘅一個函數，佢延伸咗好幾個比較爲人熟悉嘅概念：實數上嘅指數函數、複數上嘅指數函數同埋矩陣嘅指數函數，所以呢三個例子 、、其實都係李代數嚟。
指數函數提供咗一個由  入面 0 嘅鄰域打去 G 入面 e 嘅鄰域嘅可微同胚。由於呢個指數函數係 e 嘅鄰域係滿射，我哋有時會叫李代數入面嘅元素做 G 嘅無限細生成元。事實上，如果 G 係連通嘅話，任何 e 嘅鄰域都生成 G。
根據Baker-Campbell-Hausdorff公式，指數函數同埋李代數結構（啫係個李括號）可以完全決定 G 入面 e 嘅一個鄰域嘅李羣結構：存在一個  入面 0 嘅鄰域 U，使得對任何 ，我哋都有
當中每一項嘅系數都可以計到出嚟，同埋每一項都係 u 同 v 嘅李括號嚟。如果 u 同 v 係交換嘅話，條式就變咗我哋熟悉嘅 exp(u) exp(v) = exp(u+v)。
李代數並唔係完全一一對應到一個李羣，可以睇吓下面個表，有啲唔同嘅李羣係有同一個李代數嘅，但係亦有啲李羣嘅性質係可以由佢嘅李代數反映出來，例如簡單、半簡單、可解、零冪同阿貝爾。
如果我哋淨係考慮簡單連通李羣嘅話，李代數同李羣就一一對應喇：任何有限維李羣  都對應住（同構嚟講）唯一一個簡單連通李羣，而且呢個時候我哋可以掉反轉：任何李代數同態  都可以誘導一個李羣同態 ，當中 G 同 H 都係簡單連通李羣。

grupo unitario: matrices complejas n-por-n unitarias
n=1 嘅話同 S¹ 同構，n>0 嘅話唔簡單連通、緊緻。注意：呢個唔係複李羣／複李代數

grupo especial unitario: matrices complejas n-por-n unitarias con determinante 1
簡單連通、緊緻、n ≥2嘅話簡單同埋半簡單。注意：呢個唔係複李羣／複李代數
李翰潔

李翰潔，係大韓民國嘅一個男藝人同埋歌手。
李羣積分器

李羣積分器係一種微分方程數值積分方法，專門處理啲方程係通過座標無關嘅運算（譬如流形度嘅李羣作用）建立嘅。   呢種結構已經用喺電腦圖像動畫同埋控制系統/人工智能研究領域入邊嘅車輛控制度。 嗰啲任務因為有唔完整嘅約束所以尤其難處理。
李義

李義，GBM（英文：Roberto Alexandre Vieira RIBEIRO，1949年3月20號—）係香港終審法院常任法官。
李義喺香港出世同埋接受教育，喇沙書院中學畢業，之後去英國讀法律，喺倫敦政治經濟學院分別攞到法學士學位（1971年）同法學碩士學位（1972年）。1972年返香港之後喺香港大學法律系做講師做到1979年。佢喺1978年分別喺英國內殿律師學院同香港攞到大律師資格，並喺1979年全職從事私人執業，執業範圍主要係商業法律。佢喺1990年獲委任爲御用大律師，並喺1997年獲委任爲原訟法庭特委法官。李義1999年加入司法機構出任原訟法庭法官。喺2000年1月，佢獲委任為上訴法庭法官，並喺同年9月1號獲委任爲終審法院常任法官。
歐洲鰻

歐洲鰻（Anguilla anguilla），或者叫歐洲鰻鱺，係種魚，屬鰻鱺科鰻鱺屬嘅其中一個品種，原產歐洲。
歐洲鱸

歐洲鱸（Dicentrarchus labrax），係種魚，屬狼鱸科舌齒鱸屬嘅其中一個品種，原產歐洲。
歐洲野牛

歐洲野牛（Bison bonasus），係種牛，屬美洲野牛屬嘅其中一個品種，原產歐洲，係歐洲現存最重嘅陸上動物品種。
歐洲集團

安聯保險係最早嘅「歐洲集團」之一。
歐洲集團（拉丁文：societās evrōpæa）係歐盟法律認可嘅一種公司。爾種公司祇需要喺歐盟其中一個成員國註冊，就可以喺歐盟所有成員國僱用員工同展開商業活動，而唔需要喺各個成員國分別註冊。
歐洲黃蜂

歐洲黃蜂（Vespa crabro），又叫歐洲胡蜂、黃邊胡蜂，係胡蜂科胡蜂屬嘅一個種，主要分佈歐洲同北美洲。
歐洲鼬

歐洲鼬（學名：Mustela putorius）係一種鼬，生物分類入面歸鼬屬嘅一個物種，廣泛分佈響歐洲地區。
歐洲金靴獎

歐洲金靴獎（英文：European Golden Shoe）係季度頒發畀歐洲頂級足球聯賽最頂級射手嘅獎項。
獎杯係足球鞋嘅雕塑。
呢個獎項由1967-68賽季開始由法國雜誌《隊報》（法文：L'Équipe）頒發，最初係叫做「Soulier d'Or」，法文意思係金鞋或者金靴，當時對象係包括所有歐洲足球聯賽。自1996-97賽季開始，歐洲金靴獎改做由歐洲體育雜誌聯盟頒發，同時評分改成傾向最高排名嘅聯賽。
美斯喺巴塞羅那效力期間總共贏過六次歐洲金靴獎，係所有得主入面獲獎次數最多。

多次得獎球員
尤西比奧係第一個贏到歐洲金靴獎嘅球員。
格得梅拿係第一個贏到兩次歐洲金靴獎嘅球員，分別喺1970同1972年。
歐洲鐵騎遊

《歐洲鐵騎遊》（英文：Europe Here Wheels Go）係香港電視廣播有限公司嘅遊埠節目，用揸住電單車遊歐洲做主題，總共有兩輯。第一輯由林子博、衛志豪做主持，揸住電單車遊歐洲嘅德國、捷克同意大利，喺2019年8月17號到8月31號香港時間逢禮拜六20:30到21:00喺J2播。第二輯由袁偉豪、張振朗做主持，揸住電單車由法國尼斯起步，途經意大利、奧地利，去到德國柏林，喺2023年9月9號到9月30號香港時間逢禮拜六20:30到21:00喺翡翠台播。

節目調動
2023年9月23號：由於播電影《無雙》，所以停播一次。
杜尚別

杜尚別（塔吉克文：Душанбе）係塔吉克首都。

氣候
杜尚別屬地中海氣候，全年溫差好大。
杜布切克

杜布切克（Alexander Dubček；1921年11月27號—1992年11月7號），係捷克斯洛伐克政治人，1968年到1969年做捷克斯洛伐克共產黨第一書記，任內推動「布拉格之春」民主運動，但最後衰咗。
1989年，佢東山再起，出任捷克斯洛伐克聯邦議會主席。同年，佢榮獲沙哈諾夫獎。
1992年，杜布切克擔任斯洛伐克社會民主黨主席。1992年9月1號，杜布切克因為車禍重傷，同年11月7號瓜老襯。
杜審言

杜審言（c. 645年—708年），字必簡，祖籍襄陽（家下中國湖北省襄樊），阿爸遷居洛陽鞏縣。大唐詩人。
杜審言係杜甫阿爺。杜審言好有才華，但恃才傲世。後生嗰時同李嶠、崔融、蘇味道合稱「文章四友」。唐高宗咸亨元年（公元670年）擢進士第，做隰城尉。後轉洛陽丞。武后聖歷元年（公元698年），坐事貶吉州司戶參軍。武則天好欣賞佢啲詩文，授著作佐郎，官至膳部員外郎。後來因為勾結張易之兄弟，被流放到峰州。冇耐之後召回任國子監主簿、修文館直學士。唐中宗景龍二年（公元708年）死，贈著作郎。
杜審言嘅詩多數為寫景、唱和以及應制之作，以渾厚見稱，杜甫話：「吾祖詩冠古。」工於五律，對近體詩嘅形成同埋發展，幾有貢獻。被後人評論為中國五言律詩嘅奠基者。佢嘅五律《和晉陵陸丞早春遊望》，俾明朝嘅胡應麟讚佢係初唐五律第一。佢嘅五言排律《和李大夫嗣真奉使存撫河東》，長達四十韻，係初唐近體詩中第一長篇。
杜惠愷

杜惠愷，香港親中派政治人，香港再出發大聯盟發起人之一。
武漢肺炎阿塞拜疆疫情

武漢肺炎阿塞拜疆疫情係介紹「武漢肺炎」喺阿塞拜疆嘅爆發情形。截至2020年8月23號，阿塞拜疆累計有35,274單確診病例，死咗518個人。
武漢肺炎阿根廷疫情

武漢肺炎阿根廷疫情係介紹武漢肺炎喺阿根廷嘅爆發情形。截至2020年11月29號，阿根廷累計有1,418,794單確診病例，死咗38,473個人。
武漢肺炎黑山疫情

武漢肺炎黑山疫情係講武漢肺炎喺黑山爆發嘅情況。

境內疫情同反應
喺塞爾維亞西南黐住嘅黑山，喺3月10號宣布禁止意大利、西班牙、中國湖北、南韓、伊朗嘅公民同遊客入境，重唔畀黑山當地公民出境去意大利、西班牙、南韓、伊朗同中國湖北等地；冚唪唥入境人員都必須要接受健康檢查。三日後再宣布國內禁止搞集會同聚會、閂嗮學校，當日重封埋咗同塞爾維亞、克羅地亞、波黑同阿爾巴尼亞、科索沃交際嘅邊境，重封埋亞特里亞海港口同埋冚唪唥出入黑山當地啲航班。
不過喺2020年3月17號晚黑，黑山發現咗第一單感染武漢肺炎個案，至此冚唪唥嘅歐洲國家都有武漢肺炎個案。
武狀元蘇乞兒

《武狀元蘇乞兒》（英文：King of Beggars）係1992年香港電影，由周星馳、張敏、吳孟達主演，陳嘉上執導。
武珞路

武珞路係中國湖北省武漢市武昌區嘅一條主要幹道，西北起自武漢長江大橋武昌橋頭，東南到珞獅路，下接珞喻路。中途同中山路、中南路交接，經過嘅重要地點有黃鶴樓、辛亥革命武昌起義紀念館、湖北省圖書館、中南財經政法大學等。
武珞路喺武漢路網中嘅位置（二環以內係武珞路，以外係珞喻路）
武漢肺炎香港疫情

踏入11月，政府推出「安心出行」應用程式，希望可以紀錄確診者到訪地方，不過同時因為「跳舞群組」嘅出現而爆發第四波疫情。第四波疫情延續到2021年1月都未有顯著緩和，所以政府嗰時引入「封區檢測」機制，有權限制特定區域入面嘅人做強制檢測。同年2月底，香港政府正式展開「2019冠狀病毒病疫苗接種計劃」，安排先為高危人士打武漢肺炎疫苗，大半個2021年疫情大致緩和。
不過到2021年底，因為國泰航空嘅防疫漏洞，導致Omicron變種病毒流入社區，引發第五波疫情，當中比較出名嘅群組有「望月樓群組」、「國泰空姐母群組」（亦引發「洪為民生日派對事件」）、「倉鼠群組」（Delta變種病毒）同「葵涌邨大爆疫」，自2022年2月中旬開始疫情漸趨失控，連續多日都錄到數以千計嘅單日確診個案，同埋首次出現兒童死亡個案。由於疫情完全失控，驚動咗中央，中共總書記習近平下令特區政府要負起主體責任，將穩控疫情作為壓倒一切嘅任務，又委託主管港澳事務嘅中共政治局常委韓正向行政長官林鄭月娥轉達高度關注。
第五波疫情喺3月3號去到單日76,991宗確診個案嘅高峰，之後逐漸回落，4月14號開始單日確診少過一千宗，政府亦喺4月21號開始逐步解除防疫限制，不過單日確診維持三位數嘅水平超過一個月，而且又開始歸納出唔少群組感染個案，當中比較出名嘅群組包括「星月樓群組」。

病名
對於由嚴重急性呼吸系統綜合症冠狀病毒2型引發嘅疾病，香港法定名稱為「嚴重新型傳染性病原體呼吸系統病」，而政府新聞公報早期稱為「新型冠狀病毒感染」，喺2020年2月19號開始改稱為「2019冠狀病毒病」。早期香港傳媒例如《明報》、《星島日報》、《蘋果日報》、《成報》、《香港經濟日報》、《頭條日報》、《立場新聞》、《am730》、《晴報》、《852郵報》 、《香港01》等稱呼為「武漢肺炎」；《熱血時報》、有線新聞、商業電台、香港電台、now新聞等稱呼為「新型肺炎」；無線電視、《東方日報》、《經濟通》、《大公報》稱呼為「新冠肺炎」。後期《明報》、《星島日報》、《香港經濟日報》、《頭條日報》、《am730》、《晴報》 、《香港01》稱呼為「新冠肺炎」。
《蘋果日報》曾經長期係仍然用「武漢肺炎」嘅香港傳統媒體，去到2021年4月，平等機會委員會點名強烈譴責《蘋果日報》用「污名化標籤」，結果《蘋果日報》跪低，盡量唔再用「武漢肺炎」。
武漢肺炎馬來西亞疫情

武漢肺炎馬來西亞疫情係介紹武漢肺炎喺馬來西亞嘅爆發情況。武漢肺炎最初喺2019年底喺中國湖北省武漢市爆發，2020年1月25號馬來西亞出現首宗確診病例。2020年2月3號，第一位馬來西亞人確診，5日後出現首宗本土感染病例。之後病例數呈個位數緩慢增長，但係第二波疫情喺2020年2月27號開始爆發。2020年3月1號，#26號病患確診，隨後同佢有關聯嘅確診病患（包括一代、二代同後續密切接觸）增加至大約100人。隨後2020年2月27號至3月1號喺吉隆坡大城堡清真寺舉行嘅一場大約16000人參與嘅傳教活動引起咗疫情大爆發（中文：2020年吉隆坡大城堡清真寺冠狀病毒病聚集性疫情），馬來西亞境同呢次集會有關嘅確診人數現已達到3,375人。
馬來西亞最高元首蘇丹阿都拉對第二波疫情嘅快速增長表達深度關切。馬來西亞首相慕尤丁喺2020年3月13號透過電視講話宣佈進一步收緊防疫措施，遏制武漢病毒喺大馬進一步傳播。2020年3月16號，所有馬來西亞州屬同聯邦直轄區都出現確診病例，馬來西亞政府因此頒佈《行動管制令》，喺3月18號至6月9號期間落實一系列措施管控民眾出行，期望通過保持社交距離減緩病毒傳播。
由於武漢肺炎印度疫情居高不下，確診人數屢次創新高。馬來西亞喺2021年5月6號宣佈，決定撤離旅居印度北部同西部嘅公民，將使用特別包機搭載旅客；旅客出發前同抵境後都須要檢測，返國後須隔離14日。
2021年5月10號，因應武漢肺炎疫情未有緩和跡象，過去5日每日都超過3000宗個案，當局實施全國封鎖措施，預計生效至下個月初。
2021年5月19號，馬來西亞疫情有惡化嘅跡象，單日新增6075宗確診，打破1月底嘅舊紀錄，再創新高。
2021年5月22號，國防部高級部長依斯邁沙比里宣佈，由5月25號開始，所有商業領域嘅營運時間將縮短至夜晚8點，涵蓋超市、雜貨店、夜市、餐館、洗衣店同購物商場。
2021年5月23號，馬來西亞武漢肺炎疫情持續升溫，截至嗰日中午12點，全國新增咗6976宗確診病例，再次刷新疫情以嚟嘅最高記錄。當中，雪蘭莪新增2235病例，係全國榜首。
2021年5月28號，馬來西亞單日確診病例首次突破8000宗，亦係一連四日確診病例創新高。衛生總監丹斯里諾希山今日喺Facebook帖文表示，雪蘭莪新增2052宗，位居榜首；吉蘭丹新增851宗，位居第二；吉隆坡就以830宗位居第三。5月29號，馬來西亞新增9020宗武漢肺炎確診個案，再創單日新高。
由於疫情越嚟越嚴峻，馬來西亞總理府喺5月28號出聲明，宣佈喺6月1號至14號期間實施全國封城。
大馬武漢肺炎疫情繼續升温，2021年7月15號單人新增1萬3215宗個案，2021年7月22號單日新增1萬3034宗確診病例，累計確診個案有96萬4918宗，亦係第二高嘅單日新增病例紀錄。
截至2021年7月22號，馬來西亞累計有964,918單確診病例，死咗7,574個人，815,293個人好返。
疫情初期馬來西亞出現口罩短缺問題
武漢臨空港經濟技術開發區

武漢臨空港經濟技術開發區，原名武漢吳家山經濟技術開發區，係中國湖北武漢一個經濟開發區，總面積40平方公里。
武烈王

新羅武烈王（韓文：무열왕 ；602年—660年6月），名金春秋（김춘추），亦都叫做太宗武烈王（태종무열왕），係韓國新羅高代王朝嘅第29代王（651年-660年），亦都係一位軍人。佢最出名嘅功績就係成功打敗咗百濟國，開始咗喺三國時期嘅統一工作。佢係韓國高代諸國通一竣嘅備君主，而佢嘅大仔就係文武王。
栗林美奈實

栗林美奈實 ，係日本嘅一個女藝人同埋配音員。
栗棲雪奈

栗棲雪奈 ，係日本嘅一個女藝人同埋配音員。
栗澤僚一

栗澤僚一（1982年9月5號—）係日本足球員，司職中場，效力柏太陽神。
栗耳鵐

栗耳鵐（粵拼：leot6 ji5 mou4，學名：Emberiza fucata）係雀形目鵐科鵐屬嘅其中一個物種。
栗潛心

栗潛心，中國政治人物，建銀國際董事長，前全國人大委員長栗戰書嘅女兒。

事件
2017年7月19號，《南華早報》突然刊文暗示栗戰書女兒女婿斂財，但一日後就撤回報導，仲刊登澄清啟事。
2023年7月28號，香港政府宣佈委任佢做太平紳士。
栗田貫一

栗田貫一 ，係日本嘅一個男配音員。

配音作品一覽
呢個表唔完整，歡迎加料。
栗紅

栗紅色彩座標HTML#800000RGB （R, G, B）1（128, 0, 0）CMYK （C, M, Y, K）2（0, 100, 100, 50）HSV （H, S, V）3（0°, 100%, 50%）數值限制範圍：（１）Ｒ、Ｇ、Ｂ：0～255（２）Ｃ、Ｍ、Ｙ、Ｋ：0～100（３）Ｈ：0～360　　Ｓ或Ｖ：0～100友情提示：1. 篇嘢嘅色代碼凈提供參考，唔係共通標準。2. 篇嘢可能用咗顏色標示，可能因為唔同閱讀環境而產生變化，詳細睇網絡無障礙。3. 色盲或色弱人士用家，一定要搵辨色力正常嘅人士或用無障礙軟體嚟幫手。4. 黑白屏幕用家一定要改用真彩色或全彩色嘅屏幕先至睇到呢啲色。
栗紅（英文：maroon），又叫做深紅，係隻啡紅色，似栗嘅色。
栗紅係澳洲政區昆士蘭嘅代表色，昆省嘅欖球隊布里斯本野馬成日用呢隻色，通常發音叫Mah rone。
維基同享有多媒體嘅嘢：Maroon
栗田泰次郎

栗田泰次郎（1975年3月3號—）係日本足球員，司職中場，效力過鹿島鹿角，京都不死鳥，札幌岡薩多，清水心跳，橫濱FC，水戶蜀葵，及FC琉球。
栗蟹

栗蟹（Telmessus cheiragonus），係種食得嘅蟹，出產自日本北海道一帶嘅西北太平洋，生物學分類係屬十足目角螯蟹科栗蟹屬。佢特徵係蟹殼有細毛，同另一隻蟹北海道毛蟹好似，分別係蟹殼色水比較啡，蟹膏有啲似栗子味。
洛神花

洛神花（學名：Hibiscus sabdariffa）係錦葵科木槿屬嘅植物。佢會開紅色嘅花，花瓣可以用嚟沖洛神花茶，又或者整果醬同甜品。
洛神花茶

洛神花茶係種草本茶，用加工過嘅洛神花花瓣去沖，沖出嚟呈深紅色，凍飲熱飲都得。
洛美拉

洛美拉（Lomela）係剛果民主共和國桑庫魯省嘅一個領土。
洛迪高

洛迪高高斯（葡文：Rodrygo Goes，2001年1月9號—），通常就噉嗌佢洛迪高（Rodrygo），係一個嚟自巴西嘅男足球員，踢前鋒，而家效力緊西甲球隊皇家馬德里。
江口

江口係中國貴州銅仁下轄嘅一個縣，有1869平方公里咁大。
江口倫司

江口倫司（1977年4月22號—）係日本足球員，司職前鋒，效力過神戶勝利船，及福岡黃蜂。
江口拓也

江口拓也（粵拼：gong1 hau2 tok3 ya5，1987年5月22號—）係日本嘅一個男配音員。

配音作品一覽
呢個表唔完整，歡迎加料。
江口朋美

江口朋美 ，係日本嘅一個女演員。

拍過嘅作品一覽
呢個表唔完整，歡迎加料。
江口直生

江口直生（1992年3月22號—）係日本足球員，司職中場，效力秋田藍閃電。
江啟臣

江啟臣（1972年3月2號—）係中華民國政治人，中國國民黨籍，福佬客後裔，臺中市豐原區人，國際政治經濟學學者出身，係臺中紅派代表人物。而家係立法委員（隸屬於外交及國防委員會），曾任中國國民黨主席。

經歷
佢曾經做過APEC簡訊總編輯、台經院研究員、行政院新聞局長、東吳大學政治系副教授，同埋國民黨立法院黨團總召。
2020年1月25號，佢投入2020年中國國民黨主席補選，擊敗前副主席郝龍斌當選，係國民黨就任最後生嘅黨主席，同埋第一位以立法委員身分擔任黨主席。2021年獲美國《時代》雜誌（全球版）評選爲百大未來領導人。
2021年9月25號，佢尋求連任，但響2021年中國國民黨主席選舉輸咗畀朱立倫，響同日宣佈唔撈。而朱立倫會響9月30號正式接任主席一職。
江口菜子

江口菜子，係日本嘅一個女藝人同埋配音員。
橋牌

橋牌係隻啤牌遊戲，由四位玩家組成兩對拍檔玩，每位玩家有13隻牌，經過叫牌同打牌後，就計分定輸贏。
橋詰知久

橋詰知久 （粵拼：kiu4 kit3 zi1 gau2，4月13號—）係日本嘅一個男配音員。

配音作品一覽
呢個表唔完整，歡迎加料。
橋頭

香港有幾處地名有橋頭。
橋頭 (大埔)，和合石同南華莆之間
橋頭路，大窩西支路入和合石墳場
橋頭 (西貢)，西貢海一洲
橋頭圍，屏山、天水圍之間嘅圍村
橋田聰司

橋田聰司（1981年12月20號—）係日本足球員，司職守門員，效力過京都不死鳥，富山勝利，及草津溫泉。
橋興大道

橋興大道（粵拼：kiu4 hing1 daai6 dou6）係中國廣東省廣州市嘅西北-東南走向主幹道，喺番禺區市橋。東南邊從大北路開始，一直去到西北邊嘅西環路同東環路嘅交界。

概況
全長1.8km，闊36米，雙向6車道。
橋鎮

橋鎮（英文：Bridgetown）係巴巴多斯首都。
橋腦

橋腦（粵拼：kiu4 nou5，英文：Pons）係腦幹嘅一部份，上面連住中腦，下面連住延腦，佢負責控制同調節住人嘅睡眠。
桑給巴爾群島

桑給巴爾群島係西印度洋一個群島，座落響非洲大陸東面，主要有兩個大島，大部份地方由桑給巴爾管。
桑科

桑科（Moraceae），係薔薇目下面嘅一個科，下面有38個屬，譬如桑屬。
桑谷夏子

桑谷夏子 ，係日本嘅一個女藝人同埋配音員。
桑義赫群島

桑義赫群島係印尼群島，喺蘇拉威西東北面西里伯斯海同埋馬魯古海之間，由北蘇拉威西管，最大島係桑格島，群島總面積有813平方公里，人口大概有25萬。因為呢頭有火山活動，所以大部分島嶼嘅泥土都好肥沃。
桑給巴爾

桑給巴爾係東非坦桑尼亞東面一個半自治區，座落響桑給巴爾群島上面，距離非洲大陸25-50公里，首府桑給巴爾市。
桑給巴爾曾經係英國殖民地，1963年曾經獨立建國，但1964年響蘇聯為首嘅共產勢力干涉下，推翻原有政權，重畀坦噶尼喀吞併，變成坦桑尼亞。
桑給巴爾市

桑給巴爾市係坦桑尼亞桑給巴爾首府，人口21萬。
桑給巴爾西區

桑給巴爾西區係坦桑尼亞桑給巴爾嘅一個區，喺桑給巴爾西部，首府桑給巴爾市。
桑西奧

桑西奧（Rafael Sânzio de Azevedo；1938年2月11號—）係巴西大學教授、詩人、小說家、文學評論家及散文家。
桑迪拉莫斯

桑迪拉莫斯（粵拼：song1 dik6 laai1 mok6 si1，西班牙文：Juande Ramos，1954年9月25號—）係西班牙前足球員、足球領隊。球員時期踢中場，28歲因傷掛靴。
沃克蘭

沃克蘭（Louis Nicolas Vauquelin，1763年5月16號—1829年11月14日）係一位法國化學家，發現咗鉻同鉬元素。
沃克蘭喺1763年喺法國諾曼第嘅Saint-André-d'Hébertot出世，佢爸爸係一個莊園經理。佢最早接觸化學是喺盧昂一間藥劑師實驗室擔任助理（1777年-1779年）。後來佢搬到巴黎，喺巴黎植物園（法文：Jardin du Roi，現在嘅國立自然史博物館）做實驗室助理，重識到一個化學教授。
1797年，沃克蘭喺西伯利亞嘅一種紅色礦石度發現鉻元素。1798年，佢喺祖母綠（一種綠柱石變種）度提取出咗鈹氧化物，於是發現咗鈹元素。他重發現液態氨存在喺常壓之下。
沃克蘭又同合作夥伴Fourcroy一齊發現咗一種喺鉑殘渣度嘅金屬，他哋叫佢做“ptène”，爾個名後來成為鋨早期嘅同義詞。佢重喺蘋果入面發現果膠同蘋果酸，又分離咗樟腦酸同奎寧酸。
沃克蘭喺1809年成為巴黎大學教授，重喺1811年當選為美國哲學學會（英文：American Philosophical Society）嘅會員。佢個名被用來命名植物屬檀梅屬（Vauquelinia）同一種與分子美食相關嘅蛋白泡沫“Vauquelin”。他發現嘅鉻礦物磷鉻銅鉛礦（vauquelinite）亦都係用佢個名命名。
沃奇河

沃奇河係俄羅斯一條河，屬北克利特馬河嘅左支流，由科密共和國負責管轄，河道全長151公里，流域面積1,710平方公里，河水主要嚟自融雪。
沃德·坎寧安

沃德·坎寧安係一個美國編程員、電腦科學家。
沃德拉河

沃德拉河係俄羅斯一條河，喺卡累利阿共和國，發源自沃德洛澤羅湖，最終注入奧涅加湖，河道全長149公里，流域面積13,700平方公里，河畔城鎮有普多日。
沃爾本

沃爾本係瑞士嘅城鎮，位於瑞士嘅中西部，由伯恩州負責管轄，面積有2.8平方公里，六成土地係農地，海拔高438米，響2011年嘅人口有2,283，人口密度大概係每平方公里815個人。
沃氏

沃（粵拼：juk1）係唐人姓氏，喺《百家姓》裏頭排第363位，依家經已冇乜人用。
呢篇沃氏係同姓氏有關嘅楔位文章，重未寫完嘅。麻煩你幫手充實佢。
沃戈伊加勒貝德

沃戈伊加勒貝德係索馬里索馬里蘭其中一個州，首府哈爾格薩。
沃爾特·溫切爾

沃爾特·溫切爾係一個美國電視主持、新聞工作者、電台主持、演員。
沃川

沃川（韓文：옥천군／沃川郡 Okcheon gun */?）係大韓民國忠清北道嘅一個郡。
浪魂47

《浪魂47》（47 Ronin）係一部2013年嘅美國奇幻動作電影，由Carl Rinsch第一次做導演，Chris Morgan（英文：Chris Morgan (writer)）同Hossein Amini（英文：Hossein Amini）編劇，靈感嚟自《忠臣藏（日文：忠臣蔵）》，虛構化咗真實歷史上47個浪人（日文：赤穂事件）嘅故事。主演係奇洛李維斯、真田廣之。
呢套戲個評價同票房都好差，但喺2020年宣佈會拍續集，故事背景會變咗300年後嘅未來世界，加埋武俠、恐怖、動作同埋數碼鬅客科幻元素，由Netflix發行。
浪速區

浪速區（日文：浪速区／なにわく Naniwa ku */?）係日本大阪廿四個區嘅其中一個。
浪遊愛爾蘭

《浪遊愛爾蘭》（英文：Discover Ireland）係香港無綫電視製作嘅遊埠節目，介紹愛爾蘭嘅遊埠資訊，由陳智燊主持，由2012年8月25號到11月17號，響J2逢禮拜六20:00-20:30播。
浮冰

浮冰係指唔依附喺任何固定物體度嘅海冰，會喺海面浮吓浮吓。
浮冰喺北冰洋嗰頭成日都見到。
浮世擊

《浮世擊》係臺灣歌手黃宣嘅專輯，喺2020年10月12號由好有感覺音樂公司發行。
浮力

浮力（buoyancy / upthrust）係指一件物體處於流體（水等）嗰陣所受嘅一股向上嘅力，股力會傾向令件物體浮，抵抗傾向令件物體下沉嘅重力。
浪跡天地

《浪跡天地》（Nomadland）係套美國嘅劇情、公路片電影，片長107分鐘，2020年9月11號上畫。
浪速筋

浪速筋係日本大阪一主要公路，貫通大阪南北五區，包括北區、福島區、西區、浪速區、西成區。歸大阪府管理，府道編號四十一。
浪速筋同浪速有關，雖則有字可寫，然日本官方寫做なにわ筋。因為難波亦讀なにわ，故此亦可別寫難波筋。
相關鐵路有浪速筋綫。
泥黃

泥黃（Lethrinus haematopterus），係種食用魚，生物學分類係屬龍占魚科裸頰鯛屬。
注意力長度

注意力長度（attention span）係指一個心靈能夠維持專注於一件作業維持幾耐。
泥鰍

泥鰍係泥鰍屬其中一個品種嘅魚，係中國中部到南部等地常見嘅食用魚，有「水中之參」嘅稱號。
注意力經濟

注意力經濟（粵音：zyu3 ji3 lik6 ging1 zai3 | 英文：attention economy）係經濟學同市場學等領域上嘅一套思考方法。注意力經濟嘅概念將消費者嘅注意力睇成一種唔夠分，所以賣家之間會爭嘅資源：想像家陣有一大柞廣告；原則上，一間公司會想自己嘅廣告得到消費者嘅注意力（因為如果消費者連睇都冇睇到個廣告，就唔使旨意佢哋會知件產品存在，更加唔使旨意佢哋會諗住買），所以公司之間就爭住將自己嘅廣告設計到有咁靚得咁靚，想要「爭消費者嘅注意力」。
因為噉，市場學上嘅研究成日都會諗「點樣先可以攞到消費者嘅注意力」呢條問題：喺最簡單情況下，研究者可以做啲心理實驗，將受試者分做若干組，唔同組會睇同一件產品嘅唔同廣告，呢啲唔同廣告喺特性  上有差異；舉個簡單例子，想像家陣將受試者分做幾組，每組各自睇一個廣告，唔同組嘅廣告喺背景色水（）上有差異，但除此之外完全一個板；如果研究者發現某隻色水嘅背景零舍能夠吸引受試者注意力（或者零舍能夠令受試者事後記得件產品），噉佢就可以算係搵到啲對廣告設計嚟講有用嘅資訊。有關呢啲研究嘅詳情，可以睇吓消費者心理學嘅嘢。

基本概念
内文：注意力
睇埋：稀缺性
注意力係一系列嘅認知過程，涉及一隻動物由接收到嘅外界資訊當中篩選一部份出嚟集中處理，並且忽略嗰啲唔係集中處理緊嘅資訊：一隻動物（包括人類）嘅腦無時無刻都喺度接收緊極大量嘅資訊，多到冇可能一吓過處理得嗮；好多時，為咗要有效噉解決佢生存所需要解決嘅問題，隻動物要集中處理同佢生存最有啦掕嗰啲資訊，同時又焗住要忽略嗰啲同佢生存冇咁有啦掕嘅資訊。喺對注意力嘅研究上，認知科學家一般都興將注意力想像成一種有限嘅資源，由個腦嘅某啲系統決定要點樣分配落去唔同嘅資訊源嗰度。
根據廿一世紀初嘅研究，人腦嘅注意力系統大致上可以分做三大子系統，而呢三個系統之間嘅互動就控制住專注同持續注意力等嘅注意力相關功能：
負責令個人意識到周圍資訊嘅警覺系統；
負責將注意力資源由一樣嘢移去第樣嘢嗰度嘅導向（orientation）系統；
負責處理衝突（例如有兩個刺激同時要求注意力）嘅執行控制（executive control）系統。
一隻狼用眼𥄫實佢有興趣嘅物件；定義上，注意力集中點係個心靈資訊處理能力嘅集中之處，一隻動物用眼－收集資訊嘅器官－望實一件物件表示，佢將自己嘅注意力集中喺嗰件物件上。可以睇眼動追蹤。
注意力經濟就係一種商學觀點，將消費者嘅注意力睇成一種稀缺（企業想爭）嘅資源。

相關概念
睇埋：好奇感
Info：Teaser
2006 年一架火車車廂上面嘅一幅 teaser 式圖像，宣傳《達文西密碼》。
Teaser 係營銷手法一種，指做宣傳（尤其係廣告）嗰陣特登唔講嗮啲資訊畀消費者知，用嚟引起消費者嘅好奇感。
電子遊戲同電影等嘅影視娛樂作品成日會用到預告片：預告片係一啲件作品正式出街之前發佈嘅影片，會向 fan 史展示隻遊戲或者套戲入面啲片段；原則上，如果段片夠嗮吸引－例如展示到啲好高質素嘅 CG，就可以引起消費者嘅興趣，吸引佢哋去玩隻遊戲或者睇套戲。
Teaser 片就係預告片（或者第啲預告式材料）嘅一種形式，指短、透露極少資訊嘅預告片，亦有營銷研究者將 teaser 定義做「營銷用信息一種，唔確定噉講明件產品嘅內容，又或者包含嘅資訊唔完整」。例如段片或者幅海報淨係描繪咗一件對套戲嘅情節嚟講重要嘅物品，但唔講明件物件係乜或者點解重要。營銷相關工作者指出，teaser 式嘅做法能夠引起消費者嘅好奇感，而好奇感就會引起一連串嘅認知同行為變化，包括
將注意力擺喺 teaser 相關資訊度，
用搜尋器摷有關段 teaser 嘅內容嘅資訊，
喺 YouTube 度睇片，估吓 teaser 入面嘅嘢係乜意思，
... 呀噉。呢啲由好奇感引起嘅行為，被指能夠令啲消費者成日諗住件產品，最後提升佢哋買隻產品嘅機率，對營銷嚟講好有用。
爾種手法唔限於影片，例如書後面嘅簡介可以算係一種 teaser；報章雜誌喺網站節錄一兩段畀人免費睇，然後叫人想睇全文可以訂閱，都可以算係 teaser 嘅手法。
注射器

一個注射器（injector）係一種系統，用嚟引導高壓力嘅流體，令一股低壓力流體流去更高壓力嘅地方。
浦田延尚

浦田延尚（1989年9月13號—）係日本足球員，司職後衞，效力愛媛FC。
浦野光

浦野光 ，係日本嘅一個男配音員。

配音作品一覽
呢個表唔完整，歡迎加料。
浦項

浦項係南韓慶尚北道一個市，人口52萬。佢係全世界最大製鋼公司浦項製鋼嘅總部城市。
浦田涉

浦田涉 ，係日本嘅一個男配音員。

配音作品一覽
呢個表唔完整，歡迎加料。
浦項製鋼

浦項製鋼（韓文：포스코；英文簡稱POSCO）以市場價值計係世界第二大鋼鐵製造商。
家下浦項製鋼喺大韓民國浦項市同埋光陽市有兩間煉鋼廠，另外佢又擁有韓國職業足球聯賽球隊浦項製鋼，屬於大韓民國大財閥之一。
浦田樹

浦田樹（1997年1月29號—）係日本足球員，司職後衞，效力北九州向日葵。
浦那

浦那係印度馬哈拉施特拉邦第二大城，亦係印度第九大城，人口超過三百萬。

氣候
浦那屬熱帶莽原氣候，終年炎熱，落雨集中夏季。
榜眼

榜眼（粵拼：bong2 ngaan5）係中國科舉制度入面喺殿試度攞到進士第二名嘅嗌法，同第一名狀元，第三名探花合稱「三鼎甲」。
榜鵝東單選區

榜鵝東單選區（英文：Punggol East Single Member Constituency；馬來話：Kawasan Undi Perseorangan Punggol East；淡米爾文：பொங்கோல் ஈஸ்ட் தனித்தொகுதி）係一個已經無咗嘅新加坡國會單選區，位於新加坡東北部。
喺2020年新加坡大選前嘅選舉邊界檢討委員會報告入面，呢個選區被納入新設嘅盛港集選區入面。
榨汁機

榨汁機（粵拼：zaa3 zap1 gei1）係一種用嚟將生果變成果汁（榨汁）嘅電器。
榭斐香貝丹

榭斐香貝丹（法文：Gevrey-Chambertin），係法國布爾岡黃金丘嘅其中一個市鎮。
榨菜

榨菜（錯寫係炸菜）係種中式醃菜，起源自四川，之後流傳到中國南部各地。
榨菜可以就咁送飯食，亦都可以用嚟煮餸，譬如榨菜蒸牛肉，或者榨菜蒸肉片。罐頭榨菜肉絲。
榨菜所用嘅叫做芥菜，比如九頭芥、雪裡蕻、豬血芥、豆腐皮芥咁。用醃鹹菜方法，將芥菜莖(又叫菜頭)腌成。佢係中國特產，同歐洲酸菜、日本醬菜可以有得比，都叫腌菜。榨菜質地脆嫩，風味鮮美，營養豐富，食落酸、鹹加鮮味，脆嫩爽口，含蛋白質、胡蘿蔔素、膳食纖維、谷氨酸、天門冬氨酸、丙迄酸、礦物質咁，17種游離胺基酸。榨菜可以炒菜放湯都得。

榨
榨菜個「榨」字係指整榨菜時，用重物高壓製作，令多餘水份排出，達到長期存放唔變壞，食時又爽口又彈牙。
榨粉街

榨粉街（粵拼：zaa3 fan2 gaai1）係中國廣東省廣州市嘅一條內街，喺越秀區中山四路、德政北路同倉邊路、豪賢路之間。橫穿中山四、福恩里、雅荷塘同敬福巷等4個社區。

名
呢條街因為大清時期，有好多間榨粉舖喺條街入面開，但而家條街未出現過榨粉舖。

歷史
清末教育家、詩人梁鼎芬，故居係喺榨粉街，渠試過喺度創建廣州第一間私立公共圖書館，呢一頭原先有唔少書院，尚有花香巷、豪賢路、雅荷塘等街巷名為證。據話榨粉街原先仲有梁氏祠堂。梁鼎芬就係將祠堂改成“梁氏藏書樓”，作為私人圖書館，仲免費畀附近啲街坊來讀書。

現狀
詩人梁鼎芬開嘅「圖書舘」舊地喺豪賢中學隔籬，係廣州第一間私立公共圖書館。但而家住喺條街嘅居民都唔知有乜葳蕤史咁巴閉，重有好多姓氏書院早就冇嗮。
榫

北京故宮太和殿嘅轉角柱頭榫卯結構。
榫，讀 seon2，係木匠用來接駁木塊嘅技術。中國傳統木匠要駁埋兩嚿木嘅時候，會喺接駁位分別造出一凹一凸、大細配合嘅形狀，叫做【榫口】。榫口位一凹一凸咁夾埋，就可以令兩嚿木咬實。有人話，【入榫】呢種接駁技術，穩陣過用鐵釘揼埋兩嚿木好多！所以，雖然因為入榫嘅技術要求高，工序又繁複，令到用入榫方式造出來嘅木器（好似：檯、椅、櫃、櫳）比較貴，但係都有人願意畀多啲錢來買，因為入榫造嘅木器襟用、實淨好多。
溮河區

溮河區係中國河南信陽一個市轄區，總面積1783平方公里，人口60萬。
溴嘅同位素

溴有45個同位素，其中有兩個係穩定嘅。

圖表
備註：有#嘅數據代表冇經過實驗嘅證明，只係理論推測，而用咗括號括係代表數據唔確定。
溫雅妍

呢版講在生嘅人 冇列出任何參考或來源。 請幫手加可靠來源，對在生嘅人冇根據嘅内容會被即刻刪走。溫雅妍女演員英文名Crystal Wan國籍 中國（香港）出世 (1982-12-18) 1982年12月18號（41歲） 英屬香港職業模特兒語言粵語、英語、普通話活躍年代2007年-2010年經紀公司Jam Cast相關團體八模兵團
溫雅妍（英文：Crystal Wan，1982年12月18日—），喺香港出世，香港模特兒，八模兵團之一。1995年喺玫瑰崗學校小學部畢業，去澳洲升學前曾就讀跑馬地聖保祿中學。
溴化銀

溴化銀（化學式：AgBr）係銀嘅溴化物。

製備
同氯化銀一樣，溴化銀最常用嘅製備方法係用氫溴酸或者鹼金屬溴化物同硝酸銀嘅反應得到，通常係用溴化鉀：
AgNO
3
(
aq
)
+
KBr
(
aq
)
⟶
AgBr
(
s
)
+
KNO
3
(
aq
)
{\displaystyle {\ce {AgNO3(aq) + KBr(aq) -> AgBr(s) + KNO3(aq)}}}
溴化銀以溴銀礦嘅形式存在喺自然界。

性質
溴化銀對光敏感，係淺黃色嘅固體。難溶於水，18-25°C時Ksp=5.35×10-13（蘭氏化學手冊數據）。有氯化鈉型結構，兩個離子都係八面體型六配位，晶格參數a=5.7745Å。
溴化銀可以溶喺氫溴酸，如果將溶液稀釋，就會重新沉澱出溴化銀。溴化銀都可俾硫代硫酸鈉、氰化物同埋氨水溶解，但係俾氨水溶解嘅反應比氯化銀慢好多。
容易俾還原劑，例如鋅還原：
見光會分解成銀同埋溴單質：
溴化銀嘅光化學還原作用係鹵化銀之中最強，因此佢被廣泛用作照相底片、菲林嘅光敏物質。照相底片、印相紙嘅材料大部分都係溴化銀做嘅。當光線進入鏡頭，溴化銀會依據曝光程度而還原出唔同厚度嘅銀金屬，高曝光區域會有多啲銀，有較深嘅顏色。沖洗店會用溶劑洗走未曝光嘅溴化銀粒子，再將負片轉成照片顯影出嚟，而剩低嘅溴化銀粒子仲可以回收再用。
溶

溶係由溶質放落溶劑變成溶液嘅過程，包含佢哋嘅分子或者離子嘅吸引同結合。呢個反應有啲放熱，有啲吸熱。
溯因推理

溯因法或者溯因推理（abductive reasoning，也譯反繹推理、反向推理），係推理到最佳解釋嘅過程。換句話講，佢係開始響事實嘅集合，同推導出佢嘅最佳解釋嘅推理過程。用術語溯因（abduction）意味生成假設嚟解釋觀察或者結論，但係前者定義響哲學同計算二者度更加常見。
演繹同溯因嘅唔同在於響推理入面用“ 蘊涵 ” 呢種規則嘅方向:
（下面b=結果）。（a=原因）
演繹：推導作為嘅結論，換句話講，演繹係推導已知事物嘅推論；
溯因：推導作為嘅解釋，溯因同演繹反向，通過“蘊涵”嘅前件推導自結論；換句話講，溯因係解釋已知事物嘅過程。
溴

溴（粵拼：cau3）係一隻元素，原子序號35，原子重量79.904(1)，符號Br。溴屬於鹵素，響室溫係紅色液體，而且好易揮發。佢嘅活躍程度介乎氯同碘之間。溴係有毒嘅，液體掂佢會乸爛皮，氣體澀眼同喉嚨，吸咗會中毒。溴離子可以俾氯或者氟置換以溴。
維基同享有多媒體嘅嘢：
Bromine（類）
溶劑

溶劑（粵拼：jung4 zai1）係指溶液入面用來溶解溶質嘅物質。溶劑可以係固體、液體、氣體或者超臨界流體，不過通常講嘅溶劑都係液體。水係最常見嘅溶劑，除咗水之外，實際用到嘅大部分溶劑都係有機溶劑。

分類
溶劑可以按分子電偶極矩（中文：電偶極矩）強弱分成極性溶劑同非極性溶劑兩類。根據相似相溶原理，極性溶劑比較容易溶解極性溶質，非極性溶劑比較容易溶解非極性溶質，反過來就比較難溶。極性溶劑又可以按會唔會發生自電離產生氫離子而進一步分成質子性溶劑同非質子性溶劑。水係典型嘅質子性溶劑。丙酮係實驗室最常用嘅極性非質子性溶劑。

安全性
同安全性關係最密切嘅溶劑性質包括揮發性、可（易）燃性同毒性。大部分有機溶劑都可燃或者易燃。低沸點溶劑喺常溫下有較大蒸汽壓，揮發性強，容易被吸入。大部分有機溶劑有毒，部分會致癌。部分溶劑有好強穿透性，可以帶埋溶質一齊穿透皮膚進入人體。
根據溶劑嘅相關性質，用嗰陣應該分別注意避免明火，保持良好通風，避免吸入蒸氣，避免皮膚直接接觸等等。
添美道

添美道（英文：Tim Mei Avenue）係香港金鐘一條馬路，由夏慤道開始，去到龍匯道同立法會道交界。條街係香港政府總部東翼廣場（民間叫「公民廣場」）同立法會綜合大樓停車場出入口。
添馬街

添馬街（英文：Tamar Street）係香港一條街，喺金鐘中間，北面連接夏愨道，南面連接金鐘道交界，南北兩個方向行車，個名嚟自添馬艦。
維基同享有多媒體嘅嘢：Tamar Street
添華道

添華道（Tim Wa Avenue）係香港香港島中環北一條馬路，喺政府總部行政長官辦公室同中國人民解放軍駐香港部隊大廈之間，近夏慤道同龍和道行車隧道。
添馬公園

添馬公園（英文：Tamar Park）係香港一公園，喺中環添馬艦，金鐘夏慤道，同香港政府總部相連，佔咗八成添馬艦嘅公共空間。行政上歸中西區。由康樂及文化事務署管理。
園內設施有公園、露天劇場、園景花園、特色水景、觀景台、茶座。公園全日開放。
添馬艦

添馬艦係香港一地，響香港島金鐘海邊，舊時有英國海軍基地同船塢，而家起咗新政府總部。

歷史
圖中一大船，係添馬艦
添馬艦地名係出自同名三桅運兵船添馬艦（HMS Tamar），曾經係1897年到1941年駐港海軍嘅主力艦，香港保衞戰期間被英軍主動炸沉，重光後為咗紀念呢隻船，所以就將海軍船塢叫添馬艦。以英水師編制，岸上屋宇，亦可有船名。
添馬站

添馬站（以前叫做天馬站，英文：Tamar Station）係港鐵一個建議緊嘅地鐵站，喺香港港島中西區嘅金鐘添馬，金鐘站北邊，係東涌綫同將軍澳綫嘅轉車站，最快2026年起。個站嘅北面而家係中環灣仔填海區嘅一部份；車站嘅南面係政府總部同立法會綜合大樓，都係未來呢個站主要嘅客源，到時呢個站就會變做港鐵將軍澳綫第一個喺中西區嘅車站。如果跟住計劃，個站應該同新政府總部一齊起。但係自從2001年美國發生911事件之後，政府擔心將政府總部大樓起喺地鐵站上面會令恐怖份子有機可乘，影響咗個站同北港島綫嘅興建。
添美索亞拿

添美索亞拿（粵拼：tim1 mei5 sok3 aa3 naa4，羅馬尼亞文：Timișoara）係羅馬尼亞第三大城，人口有32萬。
海口海關

海口海關，全名中華人民共和國海口海關，屬海關總署旗下，負責海口嘅海關事務。
海后星

海后星（Amphitrite），即係小行星29，係太陽系小行星帶嘅一粒小行星，喺1854年3月1號發現。
海哩

海哩，又叫浬，係一個用喺航海或航空嘅長度單位，通常等於1.852公里。簡稱nm或nmi。中國大陸就叫海里。
速度版單位係“節”（knot或kt），即係“海里/小時”（nautical mile per hour）。
海名軒

海名軒係香港九龍紅磡私人住宅屋苑，共三座，高232.6米，有54-59層，2001年起好，響環海街11號。
維基同享有多媒體嘅嘢：Harbourfront Landmark
海員亭

海員亭（粵拼：hoi2 jyun4 ting2；英文：Pavillion of Seamen）係中國廣東廣州一亭閣式建築，1932年起好，位置喺越秀區越秀山南邊嘅細蟠龍崗上邊（鎮海路近越秀山體育場7臺隔籬嘅山仔上邊）。而家屬廣州市級文物，曾經喺2002年春修繕過。

主要紀念對象
1920年代初，香港海員因為成日受到帝國主義同埋資本主義家嘅奴役同剝削，啲海員為咗提高人工同改善待遇、捹甩包工制，1922年初由蘇兆征、林偉民，同香港海員一齊搞大罷工，令一萬幾位海員返廣州而參加呢次抗爭運動而震驚全球。經過咗56日抗爭，最後啲海員冚唪唥贏嗮。後嚟香港啲海員工仔為咗記得佢而喺佢隔籬整條海員路同喺細蟠龍崗東邊起呢座亭出嚟。但嗰時因唔夠錢而冇起到條路出嚟，反而座亭喺1930年賺夠錢而喐手起，直到1932年起好為止。
海員路

海員路（粵拼：hoi2 jyun4 lou6）係中國廣東廣州嘅馬路，喺黃埔區大沙。成條馬路好似拉長咗嘅英文字母「T」字噉。西邊去到荔香路；南邊去到港前路；東邊去到港灣路。

敘述
由於條路好似拉長咗嘅英文「T」字噉，所以分開介紹：
東西：全長560米，闊10米，2車道，西向東嘅單行線。
南北：全長100米，闊10米，2車道，南向北嘅單行線。
其中東西走向同南北走向之間有個環形廣場，但唔畀轉左。
渣華道

渣華道（英文：Java Road），係香港北角一條馬路，由電氣道開始，去到英皇道。
渣甸山

渣甸山（Jardine's Lookout）係香港島大坑對上，高433米。從歷史上睇，渣甸山由十三條以香港殖民時期英國人物命名嘅路組成。

名
渣甸（Jardine）係怡和公司另一個名，而佢老闆叫William Jardine。

地理
渣甸山山腰有高尚住宅區，喺呢區有唔少香港名人住喺度。山頂屬於郊野公園範圍。
雖然渣甸山係香港最昂貴住宅區，又喺國際知名度低，但呢區比山頂同淺水灣獨特。佢冇醫院同公共設施，本地同海外遊客好少。喺度大部分街道嘅私人地段上只能夠起獨立屋。
渣甸街

渣甸街（英文：Jardine's Bazaar）係香港銅鑼灣一條馬路，由伊榮街同邊寧頓街交界去到怡和街同軒尼詩道交界。街名係嚟自英商怡和洋行（渣甸洋行）。
渣甸山居民協會

渣甸山居民協會（Jardine's Lookout Resident's Association）係香港一個私人會所，嚮香港島渣甸山祈禮士道2號，近大坑道牛奶公司白建時道商場。會員係當地街坊，包括賭王何鴻燊、香港法官李福善，鷹君集團羅孔瑞、渣甸山高士美道2號業主劉鑾雄咁。
嚮1960年代，渣甸山居民協會由翁祐帶頭成立，佢都係當地業主，正職係做風扇商人。